9.9.2023

PESTIKUVAUS: vastuullisuusvastaava

Yleistä pestistä

* Lippukunnan tukihenkilö vastuullisuuteen liittyvissä asioissa
* Lippukunnan vastuullisuusvastaavan pestaa lippukunnanjohtaja
* Pestin painotus on ilmasto- ja ympäristötyössä.
* Piiri tai lippukunta voi muokata pestin kuvauksen käyttöönsä sopivaksi.

Lippukunnan vastuullisuusvastaavan tehtävät

Johtaa vastuullisuuden toteutumisesta lippukunnassa

**Lippukunnan vastuullisuusvastaava**

* Osallistuu mahdollisuuksien mukaan lippukunnan hallituksen kokouksiin ja tutustuu tehtäviin päätöksiin esityslistan kautta ja kartoittaa siten vaikutusmahdollisuuksia
* Osallistuu mahdollisuuksien mukaan piirin vastuullisuuden tai kestävän kehityksen ryhmän kokouksiin
* Toimii viestintävastaavan kanssa yhteistyössä kestävän kehityksen asioista tiedottamisessa
* Kouluttaa ja opastaa lippukunnan jäseniä sekä jäsenten vanhempia vastuullisuuskysymyksissä
* Seuraa lippukunnan vastuullisuutta koskevien päätöksien (esim. ympäristöohjelman tai päästövähennystavoitteen) toteutumista
* Toimii lippukunnan yhteyshenkilönä vastuullisuusasioissa piiriin ja SP:n vastuullisuusryhmään

Kehittää lippukunnan vastuullisuustyötä valitsemillaan keinoilla

**Lippukunnan vastuullisuusvastaava voi kehittää toimintaa esimerkiksi:**

* Kehittämällä lippukunnan toimintatapoja kestävämpään suuntaan yhdessä hallituksen ja johtajiston kanssa
* Hakemalla lippukunnalle Kestävästi partiossa -tunnusta ja seuraamalla tunnuksen kriteerien toteutumista
* Laskemalla lippukunnan toiminnasta ja/tai lippukunnan tapahtumista tulevaa hiilijalanjälkeä ja suunnittelemalla keinoja hiilijalanjäljen pienentämiseksi
* Kehittämällä lippukunnan ympäristökasvatusta

Lippukunnan vastuullisuusvastaavan vaatimukset

* Tuntee suhteellisen hyvin lippukuntansa toimintatavat, johtajiston ja muut jäsenet
* On kiinnostunut kestävän kehityksen teemoista ja haluaa olla mukana kehittämässä lippukunnan toimintaa
* Osallistuu mieluusti hallituksen toimintaan vähintään 4 kertaa vuodessa

Lippukunnan vastuullisuusvastan tuki

* Lippukunnanjohtaja tai johtokolmikko
* Piirin vastuullisuus- tai ympäristöryhmä
* Piirin työntekijät
* Suomen Partiolaisten tai piirin vastuullisuuden ohjeistukset ja koulutukset
* Entinen vastuullisuusvastaava